我原本係傷心酸辣粉忠實擁躉,由深水埗小店開始食到銅鑼灣,香港仔店開,諗住好開心,終於近啲可以成日食。點知啲質素每況愈下,由碗酸辣粉香辣滋味湯底又熱,令人成日想再去,到而家每次去都好似開六合彩咁,希望唔好難食,或者啲粉唔好太硬太腍,真係好慘。就好似今日咁,去銅鑼灣店食,個酸辣粉黎到就已經硬到咬唔開,味道都仲可以自己加野搭夠,最得人驚既係,我不停聽到待應不論男女,一行轉身就用粗口問候啲客。攞多隻碗又鬧,要睇餐牌又鬧,仲掛住玩手機,雖然唔係鬧緊我,但我應該唔敢再去。